ועדת הכלכלה, כנסת 25, פרוטוקול מספר 70, 2023-04-23 00:00

דוד ביטן: אני פותח את הישיבה, פרק י"ב (אנרגיה), רק סעיף 50(1) (חוק משק החשמל) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  האוצר, בכמה מילים

דוד ביטן:  נקרא ואחר כך נתייחס לדברים האחרים

דוד מור: אז, כבוד היושב ראש, להציג את ההקשר?      

דוד ביטן: כן

דוד מור: תיקון החוק הזה זה התיקון הראשון שבא מתוך החלטת הממשלה שקוראים לה אספקת צרכי החשמל של המשק הישראלי שהתקבלה במסגרת חוק ההסדרים, במסגרת התכנית הכלכלית

דוד מור:  הקונטקסט של ההחלטה הזאת זה להסיר חסמים שנועדו לאפשר הקמת מתקני ייצור אנרגיה בהתאם לצרכים של המשק

דוד מור:       מי שלא יודע, בשנים הקרובות צפוי גידול מאוד משמעותי בצריכת החשמל אל מול היצע מוגבל של מתקני ייצור חשמל ואנחנו מנסים בכמה דרכים לאפשר, גם באמצעות אנרגיות מתחדשות, גם באמצעות תחנות כוח, באמצעות כל הדרכים שניתן, לתת מענה לזה, גם לצרכים המשקיים ברמה הארצית וגם לצרכים מקומיים במקומות שבהם יש לנו קשיי הולכה

דוד מור:  זה קונטקסט ההארכה ומסגרת ההחלטה הזאת

דוד מור:       בנוסף לתיקון הזה יש תיקונים נוספים בוועדת פנים וסביבה שנועדו להקל מבחינת תכנון

דוד מור:  יש החלטת ממשלה על החלטות מועצה של רשות מקרקעי ישראל שנועדו לאפשר עוד שטחים ויש החלטות ממשלה על קידום פרויקטים ברשת ההולכה שלמעשה נועדו לאפשר להכניס חשמל לתוך גוש דן

דוד מור:  זה שנייה במכלול מלמעלה

דוד מור:       התיקונים שמגיעים היום לוועדה הזאת הם תיקונים בחוק משק החשמל שנועדו למעשה להסיר חסמים מאוד פרטניים

דוד מור:  זה אפילו לא חסמים, אם נדייק זה להפחית רגולציה בעולם הרישוי

דוד מור:  למעשה, ניתן את הקונטקסט הקצת יותר רחב, ב-2018 הממשלה קיבלה החלטה, החלטה 3859, החלטה על הרפורמה במשק החשמל ובמסגרת ההחלטה הזאת הוחלט למקד את חברת חשמל במקטע ההולכה והחלוקה במקטעי הרשת ולאפשר תחרות במקטע הייצור ובמקטע האספקה לחשמל לצרכים

דוד מור:      כשקיבלו את ההחלטה הזאת התפיסה לאיך תיראה התחרות הזאת הייתה שלמעשה היצרנים ימכרו חשמל למנהל המערכת, שדאז עוד היה בחברת חשמל, דרך בורסה או שוק מרכזי, ומנהל המערכת ימכור את זה לצרכני קצה דרך מספקים

דוד מור:  בשנים שעברו מאז, אנחנו היום כבר ארבע שנים וחצי מאז החלטת הממשלה, כבר אפילו כמעט חמש שנים, בתקופה שעברה מאז החלטת הממשלה והחקיקה שהתקבלה פה בוועדת הזאת הפכו לאסדרות ולרגולציה

דוד מור:       בגיבוש הרגולציה של התחרות בשוק ההספקה רשות החשמל לקחה את הקונספציה הזאת ושינתה אותה קצת כך שהתחרות כבר לא עוברת דרך מנהל מרכזי, דרך גורם אחד שכולם מוכרים לו ואז הוא מוכר, אלא יש מכירה פיננסית, היא פיננסית כי ודאי שכל החשמל עובר דרך הרשת של חברת חשמל, אבל יש מכירה פיננסית ישירה בין היצרנים לצרכנים

דוד מור:  הדבר הזה כיום, לפי ההחלטות הנוכחיות של רשות החשמל וירחיבו אחר כך אם יהיו לכם שאלות על זה רשות החשמל, זאת האסדרה לרשת החלוקה למתקנים של מתחברים לרשת עד ל-16 מגה וואט

דוד מור:  בסולרי, כדי לקבל פרופורציות, זה עד שדות בגודל של 150 עד 300 דונם משהו כזה

דוד מור:      היום החוק מנוסח כך שמי שמוכר לספק שירות חיוני, כלומר לחברת חשמל או לנגה, לחברת ניהול המערכת שהוקמה מאז, והוא עד גודל מסוים, עד גודל של 16 מגה וואט, פטור מרישיון

דוד מור:  לעומת זאת מי שמוכר לא לספק שירות חיוני אלא לגורם אחר, שזה משהו שפשוט לא חשבו עליו בזמנו, הוא לא פטור מרישיון

אליהו ברוכי: מי זה המישהו האחר?      

דוד מור: מישהו אחר זה כל מספק

דוד מור:  למשל היום יש לדעתי כבר בקירוב 40 מספקים שפעילים במשק ברמות אלו או אחרות

דוד מור:  מי שמוכר למשל עכשיו לפרטנר, לא יודע, יש כל מיני חברות, סלקום, שנכנסות לתחום הזה, אז הוא חייב רישיון

דוד מור:  הלאקונה יוצרת שדווקא המתקנים הקטנים ביותר יצטרכו רישיון כדי למכור חשמל וזה באמת סתם לאקונה, זו סתם פרוצדורה ארוכה

דוד מור:  בתיקון חוק עכשיו אנחנו לא משנים מהותית את למי מותר למכור ולמי אסור למכור, אנחנו פשוט מאפשרים להקל ובעצם לומר שמי שמוכר את החשמל עד גודל מסוים, אם הוא לא היה חייב רישיון עד עכשיו הוא לא יהיה חייב רישיון גם בהסדר החדש

דוד מור:       בנוסף אנחנו מבקשים להציע תיקון שמאפשר לרשות החשמל באישור השר לעשות בתקנות, לקבוע שיש מקומות שבהם הפטור לא יחול

דוד מור:  כלומר אם יראו שיש מקומות פרטניים שבהם יכול להיות שלפטור מרישיון יפגע באוכלוסיות מיוחדות או בגורמים מיוחדים, אנחנו כרגע לא מדמיינים דבר כזה, אבל כן רצינו לאפשר את האפשרות הזאת, וזה בעצם התיקון הנוסף

דוד מור:       זהו, לדעתי, זה בגדול עיקר הדברים

דוד מור:  רק אני אתן עוד תיקון קטן למשהו שלא הצגתי כהלכה

דוד מור:  החוק היום אומר שהספקת חשמל זה מכירה לאחר, כלומר מי שמוכר חשמל למישהו אחר הוא מספק חשמל ועולה השאלה, היא שאלה כמעט פילוסופית, מי שמייצר חשמל ומוכר אותו למספק חשמל האם הוא גם מספק חשמל? כדי למנוע את כפל הרישיונות הזה ושמישהו שפטור מרישיון בייצור יצטרך לקבל רישיון כדי למכור אותו למספק אז התיקון אמור לאפשר גם את זה

סימון מושיאשוילי: זה כמו חברות גז?      

דוד מור: זה קצת שונה מחברות גז כי חברות גז פיזית שמות לך את הגז ליד הבית וחברה שמספקת חשמל יכולה לייצר את החשמל בשדה בדרום ולמכור לך אותו בבית במרכז, היא מתקזזת פשוט בלייב

דוד ביטן: מישהו מחברי הכנסת רוצה להגיד משהו? קרן, רוצה להגיד משהו?      

קרן ברק: לא

דוד ביטן: יש למישהו הערות? אני מציע, יש לנו עוד כמה נושאים, שתתייחסו לכול בבת אחת

דוד ביטן:  מנכ"ל חברת החשמל, רצית להגיד משהו?      

מאיר פעיל: לגבי הנושא של החשמל?      

דוד ביטן: באופן כללי

מאיר פעיל: שכרגע יש צפי שאם לא יינקטו פעולות מידיות להסדרת הספקת חשמל, ייצור חשמל, לקראת 2026 יהיה חוסר ביכולת לספק את הצריכה שחברת נגה מעריכה שתהיה בשנת 2026 על בסיס המקורות שמייצרים חשמל נכון להיום

דוד ביטן: זה כולל השימוש ברכבים חשמליים?      

מאיר פעיל: זה כולל את כל אותם גורמים שאמורים לצרוך חשמל מהרשת

קרן ברק: אוטובוסים, רכבות, יש עוד כמה דברים חשמליים

דוד ביטן: אז מה ההמלצות שלךָ? יש לךָ המלצות אלינו?      

קרן ברק: כן, שהכנסת תיכנס לנושא ותגדיל את הייצור

דוד ביטן: פתאום השתתקת, מה קרה?      

מאיר פעיל: מה ההמלצות שלי? ההמלצות שלי שתתקבלנה ההחלטות הרלוונטיות מכיוון שהציבור במדינת ישראל מודע לכך שאם והיה וייווצר מצב של חוסר בחשמל המערכת שאמורה לדאוג לכך שפני הדברים יהיו אחרת תקבל את ההחלטות המתאימות לפני הזמן ולא לאחר מעשה

דוד ביטן: הבנתי

דוד ביטן:  מישהו רוצה להגיד פה משהו?      

קרן ברק: אני רק רוצה לומר שהוא צודק ולכן צריך להגדיל את הכמויות

דוד ביטן: הבנתי

מאיר פעיל: אני אגיד רק עוד דבר אחד

מאיר פעיל:  כבוד היושב ראש, לייצר חשמל זה לא מכה של המקלדת, זה סיפור ארוך ומייגע, הוא מתחיל בעצם ההחלטה והוא אחר כך מצריך לא מעט זמן שיכול להשתרך על פני שנים רבות בגלל כל המורכבות והבירוקרטיה והרגולציה שכרוכה בעניין עד שהייצור הופך להיות מעשי, ולכן שנת 2026 היא כבר נמצאת במצב קיים, זה לא איזה משהו שהוא צפוי להיות, זה כבר מצב עכשווי

מאיר פעיל:  זה מה שאני אומר

דוד ביטן: אז אין לך פתרונות עכשוויים כאלה?      

מאיר פעיל: אני לא מקבל את ההחלטות

קרן ברק: גם 2035 כבר זה כאן, צריך להתארגן גם עשר שנים קדימה

דוד ביטן: האמת שדיברו איתי על זה, אני לא אגיד מי ואיך ומה, אבל יש לנו את רידינג

דוד ביטן:  מה קורה ברידינג? רידינג לא פעיל, נכון?      

קריאה: נכון

דוד ביטן: אי אפשר לעשות משהו כרגע זמני ברידינג עד שאנחנו נוכל לעשות דברים אחרים?      

קריאה: אנחנו כממשלה התייחסנו לרידינג גם במספר החלטות ממשלה, אנחנו מנסים לתת את הפתרון המיטבי

קריאה:  הייתה חלופה של שיפוץ, הייתה חלופה של חשמל מבוזר, אנחנו כרגע עובדים על זה

דוד מור: אם אתה רוצה שאני ארחיב אז אני ארחיב

דוד מור:  היו שלוש החלטות ממשלה עד כה שנגעו בנושא של רידינג, כדי לסבר את האוזן על עמדת הממשלה

דוד מור:  החלטת הממשלה הראשונה הייתה באמת ההחלטה של הרפורמה עצמה

דוד מור:  בהחלטה של הרפורמה, 3859, אז נקבע שחברת חשמל צריכה למכור, אחת מחמש התחנות שהיו אמורות להימכר לשוק הפרטי הייתה רידינג, היא הייתה אמורה להימכר ובמקביל היא הייתה אמורה לקדם תכנית מתאר לשתי תחנות כוח חדשות שיוקמו בשטח של רידינג

דוד מור:  תכנית המתאר הזאת מאוד התעכבה, היום היא עדיין נמצאת בתהליך, היא נמצאת בעיצומו של תהליך של תסקיר סביבה, באופן רשמי לא הסתיימו הדיונים בה, אנחנו כבר שבע שנים בתסקיר סביבה

דוד מור:       בגלל שהממשלה ראתה שאין לדבר הזה מוצא בטווח הנראה לעין התקבלה החלטה 211 ב-1 באוגוסט 2021 כשההחלטה הזאת התייחסה לשלוש רגליים

דוד מור:  הרגל הראשונה הייתה לייצר פתרון הולכה לתוך גוש דן

דוד מור:  הממשלה התייחסה אליו בהחלטת ממשלה אחרונה בתכנית הכלכלית, זה הקמה של תחנת מיתוג באזור כביש 4 והכנסת חשמל מערבה על מה שנקרא ציר הנופש, שזה בין רמת השרון לתל אביב פנימה לתוך גוש דן וזה אמור לספק לתקופת ביניים את החשמל

דוד מור:       החלק השני זה ייצור מבוזר, כמו שיונתן התייחס, שזאת הייתה אמורה להיות אמירה שגם אם אנחנו לא מקימים תחנת כוח במיקום הספציפי, אם נצליח להקים מספיק הספק בתחנות כוח, בסולרי ואגירה, בדברים כאלה באזור של גוש דן אנחנו נוכל להימנע מחלק מההשקעות שנדרשות רק בשביל החשמל הזה, גם אם לא בטווח המיידי אז בטווח הארוך, כי אי אפשר כל הזמן לרדוף אחרי הזנב של עצמנו

דוד מור:  החלק השלישי היה שעד שאנחנו מוצאים את הפתרון הזה, וכמובן שזה לא מפחית מהצורך בייצור ברמה הארצית, עדיין יצטרכו תחנות כוח, להאריך את החיים של רידינג, לאפשר בעצם הארכת חיים של רידינג

דוד ביטן: וזה פותר חלק מהבעיה?      

דוד מור: זה מהווה איזה שהוא פתרון גישור

דוד ביטן: גישור, אבל זה פותר?      

דוד מור: זה אמור לפתור את הבעיה של אספקת חשמל שאמורה להיות בעיה כבר בשנת 2027 אם אנחנו לא נצליח לפתור את זה בדרכים אחרות

מאיר פעיל: אני רוצה להגיב

מאיר פעיל:  הדברים בלשון המעטה לא מדויקים

מאיר פעיל:  נתחיל לעשות איזה שהיא סקירה קטנה לאחור

מאיר פעיל:  מזה כעשור ויותר החליטו, היו החלטות על זה שרידינג באיזה שהוא שלב אמור להפסיק ולתפקד כתחנה לייצור חשמל, מה קרה? פשוט הבינו שהיות שאלה פני הדברים ומדובר בתחנות ותיקות מאוד מבחינת הגיל שלהן, עשרות שנים, 50-40 שנה, פשוט לא תחזקו אותן, לא טיפלו בהן כדי להאריך את החיים שלהן לאורך זמן

מאיר פעיל:  התחנות האלה לאט לאט נמוגו, שבקו, הן התחילו לתפקד בצורה מאוד לא יעילה, עד כדי כך שלקראת הסגירה שלהן לפני כשנה ההספק של שתיהן גם יחד היה סדר גודל של 350 מגה וואט, שתיהן ביחד

מאיר פעיל:  בנגה יש שתי תחנות שהן לא פעילות, שתיהן לא פעילות

דוד ביטן: לכמה אתה יכול להגיע אם תשמיש את זה?      

מאיר פעיל: רק רגע

מאיר פעיל:  אם נשמיש? תיכף אני רוצה להתייחס להשמשה

מאיר פעיל:  זה לא יקום ולא יהיה, אבל אני רוצה להסביר משהו

דוד ביטן: לא, לא צריך יותר מדי ארוך, שפיגלר

דוד ביטן:  אם אתה עכשיו משמיש את זה כמה אתה מייצר?      

מאיר פעיל: אי אפשר לדעת משום העובדה שאתה לא יודע מה תהיה רמת האמינות של התחנה

מאיר פעיל:  מה זה אומר אמינות? שאם נגיד לצורך העניין אתה מדבר על 70% אמינות זה אומר שעשר פעמים ניסית להפעיל את התחנה כדי להתניע אותה לייצר חשמל ורק שבע פעמים זה הצליח

מאיר פעיל:  ככל שנוקף הזמן ואנחנו בודקים את מצב התחנות מכיוון שיש לנו פרויקט של פירוק האזבסט מהתחנות, אלה תחנות מאוד ישנות עם אזבסט פריך, אנחנו רואים כמה המצב עגום עד כדי פשוט בלתי ניתן לשיפוץ ובלתי ניתן לשיקום

מאיר פעיל:       שלא לדבר על כך שרוב המרכיבים של התחנות האלה הם כל כך ישנים שאין בכלל את החלקים

מאיר פעיל:  אי אפשר למצוא את החלקים

מאיר פעיל:  זאת אומרת שבמקרה הגרוע ביותר היום חושבים על אופציה לקחת משתי התחנות את החלקים המשלימים שנדרשים בהתאם לצורך של כל אחת ואחת מהתחנות ולהרכיב תחנה אחת, היא תייצר, במקרה הטוב, 200 מגה וואט

מאיר פעיל:  נגה מדברת על כך שבשנת 2026 בנקודות פיק יידרש סדר גודל של כ-420 מגה וואט, זאת אומרת זה לא נותן מענה לצפי של צריכת החשמל על ידי חברת נגה שהיא מנהלת המערכת

מאיר פעיל:  זה דבר אחד

מאיר פעיל:      מעבר לזה אני רוצה לומר, עם כל הכבוד לידענים הגדולים, יש אנשים שנמצאים בשטח, שמכירים את התחנה, שהם חיים אותה, הם נושמים אותה, הם נמצאים בה

מאיר פעיל:  הסיפור של השיפוץ כנראה הוא לא מעשי, לא שיפוץ ולא שיקום, בגלל מה שאמרתי

מאיר פעיל:  שתי התחנות בעצם נמצאות במצב של שכיב מרע

דוד ביטן: מה אתה מציע, לפרק ולהרכיב אחת?     

מאיר פעיל: אנחנו העלינו רעיונות חלופיים ש - - -     

דוד ביטן: אתה לא פותר את הבעיה, אתה צריך עוד 200 מגה וואט     

מאיר פעיל: אז אני אומר, העלינו רעיונות, אחד מהרעיונות זה להביא פיקרים

מאיר פעיל:  פיקרים זה תחנות טורבינת גז שאמורים להשתלב במוצאים שלהם אל הארובה שקיימת שם

מאיר פעיל:  צריך אפילו את הארובה לשפץ, ובדקנו את העוגן שלה אל הקרקע ואת מה שנדרש לעשות מבחינת ציפוי פנימי וחיצוני כדי שהיא תוכל לספוג לתוכה את המוצאים של שש טורבינות גז על מנת לייצר סדר גודל של 320 מגה וואט

מאיר פעיל:  לא 200, 320 מגה וואט

מאיר פעיל:  הטורבינות האלה הן אמינות מאוד, עם יעילות גבוהה מאוד, ואפשר להשתמש בהן גם אחר כך לצרכים אחרים בכל מדינת ישראל

דוד ביטן: וזה ייתן לך כמה מגה וואט?      

מאיר פעיל: 320

דוד מור: אני אשמח להתייחס לחלק מהסוגיות שעלו

מאיר פעיל: בסוף אני אומר מה אפשר

מאיר פעיל:  אני לא יודע להביא יש מאין, אני יודע מה אפשר לעשות במציאות הקיימת

מאיר פעיל:  הנתונים שאני אומר, אני עומד מאחוריהם ושהם הוקלטו מכיוון שאלה הדברים שמייצגים נאמנה את המציאות

דוד מור: אני אשמח להתייחס כי לא השתנה שום דבר בתמונת המצב שעמדה מול הממשלה ב-2021

מאיר פעיל: מה הקשר?      

דוד מור: סליחה, כבוד המנכ"ל

דוד מור:  הדבר הראשון, נקודה חשובה, זה שהסוגיה של האמינות, וסתם כדי לסבר את האוזן פה לנוכחים, רמת האמינות או רמת הזמינות של התחנות של חברת חשמל - - -     

מאיר פעיל: זמינות ואמינות זה לא אותו דבר

מאיר פעיל:  תגיד דברים מדויקים, שיבינו מה שאתה אומר, זמינות זה דבר אחד, אמינות זה דבר שני

דוד מור: אני לא מכיר שיש אחוזי אמינות, יש אחוזי זמינות

מאיר פעיל: יש אמינות

מאיר פעיל:  אני אחדש לך

מאיר פעיל:  אתה אמנם מאגף התקציבים, אבל אני אחדש לך

מאיר פעיל:  אמינות זה אומר מה הצפי שמתוך מספר פעמים שאתה רוצה להפעיל את התחנה היא אכן תיכנס לפעילות מלאה

דוד מור: אז כאמור, בגלל שאנחנו היינו בדיונים המקצועיים האלה ביחד אני לא מכיר אף גורם מקצוע שמדבר על דבר כזה

מאיר פעיל: הנה, עכשיו למדת

דוד מור: אני אגיד יותר מזה, שממה שאני מכיר, וכבוד המנכ"ל, אני מתנצל, אבל אני מכיר שגם עובדי החברה וגם כל המידע המקצועי שעלה אל מול גורמי הממשלה בכל הדיונים הרבים שנעשו בנושא זה שניתן לעשות את השיפוץ

דוד מור:  העלות, הַמֶּשֶׁךְ, כל הדברים האלה זה באמת שאלה

דוד מור:       דבר שלישי, אם כבר אנחנו מדברים על הדברים, רק לסבר את האוזן, כשאומרים פיקרים, 52 מגה וואט, אנחנו נשמח כמובן אם גורם פרטי יקים תחנת כוח חדשה, זו הייתה התכנית המקורית, כמו שאמרתי, ברפורמה, אבל 52 מגה וואט זה הגודל של הטורבינות בתחנת הכוח דוראד באשקלון

דוד מור:  זה לא איזה משהו קטן, זה תחנת כוח גדולה עם ארובות גדולות בתוך שכונת מגורים ואם אפשר להקים את זה לא צריך להימנע מלבחון את האפשרות הזאת, אבל הסבירות מהערכה שהממשלה עשתה - - -     

דוד ביטן: לא ניכנס לזה

מאיר פעיל: לא, אבל אני חייב להגיד, עם כל הכבוד - - -      

דוד מור: אז אם זה לא נושא הדיון - - -      

מאיר פעיל: אדוני היושב ראש, עם כל הכבוד לאגף התקציבים למיטב ידיעתי הם לא מקימים תחנות כוח והם לא בדקו את הדברים האלה, ואני אומר את זה בריש גלי, הסיכוי או בעצם מבחינה מקצועית האפשרות להשמיש את התחנות של רידינג, שתי התחנות, הוא קלוש

מאיר פעיל:  אני אומר את זה בקול רם, קלוש, העסק שם מתפורר

דוד ביטן: רצית להגיד משהו?      

קרן ברק: אני מאוד מכבדת אותך, מאיר, וגם לא בא לי עכשיו לדון בזה כי זה ממש לא הדיון פה עכשיו, אבל תחנת רידינג לא אמורה להישאר של חברת חשמל

מאיר פעיל: קחו אותה

קרן ברק: בסדר, בכל קונסטלציה חברות פרטיות עושות בדרך כלל את העבודה בצורה יותר מהירה ויותר זולה ויותר יעילה

קרן ברק:  אם כבר מדברים על האירוע הזה של רידינג אז רידינג כבר לא של חברת חשמל לפי הרפורמה, היא אמורה להיות מזמן של השוק הפרטי ואם באמת מדברים על זה אז מי שצריך לעשות את זה אלה החברות הפרטיות כי זה הרבה יותר זול ומהיר

קרן ברק:  אתה יודע את המגבלות של חברות ממשלתיות בעבודה

דוד ביטן: הן יותר טובות מחברת החשמל חברות פרטיות?      

קרן ברק: כן

דוד ביטן: במה?      

קרן ברק: תעבור במתקנים של חברת חשמל תראה באיזה שעה ביום חמישי הם מפסיקים ואיך חברות אחרות - - -     

מאיר פעיל: אלה השמצות חסרות שחר

מאיר פעיל:  עם כל הכבוד לחברת הכנסת לשעבר קרן ברק, אלה השמצות חסרות שחר, אנשים מדברים מתוך זה שהם שומעים ומתוך דברי איוולת שאומרים להם

מאיר פעיל:  שיבואו לשטח ויראו במה מדובר, בינתיים מי שמספק את החשמל למדינת ישראל מאז הקמתה, אגב טרם הקמתה, 100 שנה, משנת 1923, זה לא היה יח"פים ולא גורמים אחרים, רק חברת החשמל והיא עושה את זה בצורה מספיק טובה שהיא גם לאין ערוך יכולה להתחרות עם כל הגורמים האחרים שמספקים חשמל בעולם

מאיר פעיל:  מספיק ללכת ולהלעיט ולהסית ולהקניט כנגד חברת החשמל

קרן ברק: אבל אני לא מדברת עליך ברמה האישית

מאיר פעיל: קרן, עזבי

קרן ברק: אבל זה לא ברמה האישית

קרן ברק:  אל תתעצבן עליי, אתה יודע שאני אוהבת אותך

מאיר פעיל: זה לא עניין של רמה אישית, אבל יש שם עובדים

קרן ברק: זה לא קשור, תמיד חברות פרטיות, מה לעשות - - -     

מאיר פעיל: אז אני אומר לך שאת טועה

קרן ברק: כשאתה בשוק הפרטי אתה מקבל בונוסים אם אתה מגיש את העבודה יותר מהר

מאיר פעיל: כל ההפרטות כשלו

קרן ברק: כשחברה פרטית עושה משהו אז היא עומדת בזמנים והיא גם מקבלת בונוסים אם היא מגישה בזמנים

קרן ברק:  זה האירוע

מאיר פעיל: כבוד היושב הראש, אני אביא לך נתונים על מה קורה עם היח"פים, השערות יזדקרו

דוד ביטן: הייתה עוד פנייה של חברת החשמל אלינו, קיבלנו מכתב בקשר לחברת בת שלכם

מאיר פעיל: כן, לגבי נתיב האור

מאיר פעיל:  אנחנו מבקשים לפרק אותה, מדוע? משום העובדה שהחברה הזאת היא חברת בת 100% של חברת החשמל, היא הוקמה בזמנו מתוך חשש, כנראה של אגף התקציבים, שמא חברת החשמל לא תעשה את המוטל עליה ולא תמכור תחנות כוח שהיו ברשותה ובבעלותה לגורמים פרטיים

מאיר פעיל:  מה לעשות, הפחד והחשש התפוגגו כי חברת החשמל מכרה כבר ארבע תחנות, למיטב ידיעתי

מאיר פעיל:  שלוש או ארבע?      

קריאה: שלוש

מאיר פעיל: שלוש תחנות והרביעית עתידה להימכר עד אוקטובר שנה זאת

מאיר פעיל:  אנחנו נמצאים בסיומו של ההליך, אמורים לקבל את ההצעות לרכש עד לאמצע חודש הבא ואנחנו עומדים עקב בצד אגודל ומממשים את החלטות הממשלה לעניין מכירת התחנות

מאיר פעיל:  בנסיבות האלה נוצר מצב של בירוקרטיית יתר, של השחתת זמן, כספים במיליוני שקלים ושעות עבודה רבות, שלא לדבר על זה שכרגע יש גם בעיה אופרטיבית בתוך מערך הדירקטוריון של החברה והנהלת החברה שפוגע ביכולת שלנו להוביל לכדי הסיום בדיקות מחז"ם 70 והכנסתה לפעילות ככלל, ועם המשבר שיש באשקלון בפרט

דוד ביטן: אז מה אתה רוצה, שאנחנו נפרק אותה?      

מאיר פעיל: לא אתם, זו צריכה להיות חקיקה בכנסת ואנחנו מבקשים להעביר את החקיקה הזאת

דוד ביטן: שלחת לי נוסח

מאיר פעיל: נכון

דוד ביטן: קיבלת את הנוסח הזה?      

ורד קירו-זילברמן: כן, אדוני, אבל אני חייבת להגיד שהדבר הזה לא הונח על שולחן הכנסת, לא בחוק ההסדרים, לא הונח ואנחנו נצטרך כלשכה משפטית, היה ותהיה התעקשות להעביר איזה שהוא משהו שלא היה בפני הוועדה קודם - - -     

מאיר פעיל: בסדר

ורד קירו-זילברמן: לא, אנחנו נצטרך כלשכה משפטית לבחון את חוקיות ההליך, את נאותות ההליך, ואני רוצה להזכיר שהיה כבר בג"צ שפסל הצעות חוק שעברו בצורה כזאת

ורד קירו-זילברמן:  אני חייבת להגיד את זה

מאיר פעיל: אז אני אגיד לך, גם לי יש ניסיון דל - - -     

ורד קירו-זילברמן: אדוני, אפשר בהחלט בהידברות להגיע, אני גם דיברתי, ראינו, אני לא מכירה את הנוסח, אני לא מכירה את החוק, הדבר הזה לא עבר את הציבור, לא קיבלנו הערות ציבור, חברי הכנסת לא מכירים את הנוסח

ורד קירו-זילברמן:  אנחנו רואים בזה הרבה בעיות

דוד ביטן: אוקיי, אין בעיה, אנחנו נשלח את זה להערות ציבור

מאיר פעיל: מאה אחוז

דוד ביטן: רבותיי, קודם כל אני בעד, גם הנושא של תחנה בתל אביב וגם הנושא הזה, כן להכניס אותו לחוק ההסדרים כרגע על מנת לחסוך בזמן

דוד ביטן:  מה שאני מציע - - -     

רתם אבין: כבוד היושב ראש, אפשר להתייחס?      

דוד ביטן: מי את?     

רתם אבין: ממשרד האנרגיה

דוד ביטן: את נגד?      

רתם אבין: אני אסביר את עמדתנו

דוד ביטן: הבנתי שאתם בעד, ואם את אומרת לי שאת נגד אז תגידי לי

רתם אבין: אני אסביר

רתם אבין:  לגבי רידינג - - -     

קרן ברק: לא, רידינג לא על סדר היום

דוד ביטן: מה, רידינג, אני בעד, והנושא הזה אני בעד, מכיוון שאני לא רוצה ליצור עיכובים כלשהם

קרן ברק: מה אתה בעד? לא הבנתי

דוד ביטן: רגע

דוד ביטן:  עם כל הכבוד, תני לי רגע לדבר

דוד ביטן:  אני לא רוצה ליצור עיכובים גם ברפורמה וגם באספקת החשמל שעתידה להיות

דוד ביטן:  שני צדדים למטבע יש פה, אחת שקשורה לרפורמה, מכירת תחנות, והשנייה הנושא הזה של יצירת חשמל במצב שיש בעיות

קרן ברק: אבל רידינג היא כבר לא תחנה של חברת החשמל

קרן ברק:  הייתה רפורמה, זה כבר לא קשור לחברת חשמל, במסגרת הרפורמה זה אמור להימכר

קרן ברק:  אתה לא יכול לעשות rewind

דוד ביטן: אז מי ייצר חשמל? אתם תייצרו?      

קרן ברק: כן

דוד ביטן: בסדר, אז תייצרו, בוא נראה

דוד ביטן:  תגישו לנו - - -     

קרן ברק: לא, אבל הייתה רפורמה, אתה לא יכול – מבחינתך זה כבר לא שלהם

דוד ביטן: קרן, בלי דיבורים, אתם חושבים שאתם יכולים להביא חשמל ב-2026 תגישו לנו מסמך שאומר שאתם יכולים ואיך אתם יכולים

דוד ביטן:  אני לא מוכן לסכן את אספקת החשמל במדינת ישראל על כל מיני דברים שאולי יהיו

קרן ברק: אף אחד לא מוכן לסכן, אבל הם בטח לא יוכלו

דוד ביטן: אמרתי שאני בעד, עכשיו אני מבקש מהאוצר לשבת עם חברת החשמל ומשרד האנרגיה על העניין הזה ותגידו לי אם אפשר לעשות משהו בעניין הזה

דוד ביטן:  אם כן, אז אני מוכן ללכת על העניין הזה גם אם הייעוץ המשפטי יגיד לי שלא, יש תקדים אחד, זה היה בחוק של דירה שלישית עם כחלון, שעשו דיון בלילה בלי להזמין אף צד

דוד ביטן:  אנחנו היום לא מסכמים כלום, אנחנו לא מחליטים כלום, יש לנו זמן עד ה-11 לחודש לעשות את זה אז אנחנו ניתן - - -     

אליהו ברוכי: רק חבל שאנחנו לא ידענו שום דבר מכל הנושא הזה

דוד ביטן: אין בעיה, אני לא מחליט שום דבר היום

קרן ברק: אבל זה גם לא - - -     

דוד ביטן: אמרתי שאני מוכן ללכת על זה

אליהו ברוכי: שנדע על מה מדובר

דוד ביטן: אמרתי שאני מוכן ללכת על זה, ודאי שאנחנו נדבר על זה

דוד ביטן:  אנחנו לא סיימנו את זה, רק אמרתי את דעתי, את עמדתי האישית

דוד מור: אז בנוגע לשתי ההחלטות האלה, אני רק אומר שכרגע יש החלטת ממשלה - - -     

דוד ביטן: אז זהו, אמרת לי את זה

דוד מור: לא, חשוב לומר שמבחינת הממשלה כרגע היא סותרת את זה

דוד ביטן: לא, שכחתי לציין את זה

דוד ביטן:  אתם צריכים לבטל את החלטת הממשלה

דוד ביטן:  אם אתם לא תבטלו אני לא אוכל לעשות את זה

דוד מור: כרגע בעצם יש – שנייה, גם שתכירו, חברי הכנסת - - -     

דוד ביטן: אתה מדבר על רידינג?      

דוד מור: על רידינג ועל נתיב האור, שני הדברים

דוד מור:  החלטת הממשלה 3859 היא באמת אומרת במפורש דברים אחרים ובמסגרת החלטת הממשלה גם מוסדר תהליך של בקרה על הרפורמה

דוד מור:  כך שמה שיידרש מאיתנו כממשלה זה לעשות איזה שהוא תהליך גם מול חברת החשמל וועד העובדים אגב, אבל גם פנימי

דוד ביטן: אין בעיה, אין לנו הרבה זמן

דוד מור: ננסה לעשות את זה מהר ולבחון באמת

דוד ביטן: אז אם לא, אז זה לא יהיה בחוק ההסדרים, זה יהיה אחרי חוק ההסדרים

דוד ביטן:  אם אתם רוצים שזה יהיה עכשיו ויש לזה דחיפות תבטלו את החלטת הממשלה, תשנו אותה

דוד ביטן:  אם אתם מסוגלים לשנות אותה תוך שבוע על הכיפק, אם לא, זה לא יוכל להיות, כי אני לא יכול לעשות עכשיו חוק בניגוד להחלטות האלה

דוד ביטן:  למרות שאני יכול את זה, גם הרפורמה המשפטית אומרת שכל רשות היא עצמאית בפני עצמה, נכון? אז אנחנו עצמאים גם לקבל החלטות, לא רק לעשות אותן

דוד ביטן:       אבל בעניין הזה של רידינג אני לא מוכן לקבל בלי ביטול החלטת ממשלה, תבטלו אותה

דוד ביטן:  אם אתם יכולים לבטל, כי ברגע שאתם תבטלו זה אומר שבאמת יש בעיה ב - - -     

קרן ברק: לא הבנתי, מה תבטלו?      

דוד ביטן: רגע, עם כל הכבוד, את לא מנהלת את הישיבה, תירגעי

קרן ברק: אבל אני לא מבינה

דוד ביטן: גם חברי כנסת לשעבר לא מנהלים את הישיבות

אליהו ברוכי: גם הנוכחיים

דוד ביטן: לא, הנוכחיים יכולים מה שהם רוצים להגיד, וגם לשעבר, אבל בואו קודם כל נראה מה הם מסוגלים

דוד ביטן:  אם הם לא מסוגלים אז בשביל מה אנחנו מדברים? תיתנו לנו תשובה

דוד מור: מאה אחוז, שוב אני אומר - - -     

רתם אבין: אני מבקשת רק להוסיף, סליחה, עידו, תשלים אחר כך

רתם אבין:  מנכ"ל משרד האנרגיה אמור לקבל עוד נתונים ותשובות מחברת החשמל ב-15 במאי בדיוק לגבי הנושא הזה של השיפוץ, הנושא של האם אפשר לשפץ, להעביר מיחידה אחת לשנייה ולהשמיש יחידה אחת לעומת חלופת הניידות

רתם אבין:  זה נושא שנבחן כבר כמה חודשים במשותף ואמורים לקבל תשובות

דוד ביטן: אין בעיה, אז אם זה 15 לחודש זה לא יוכל להיות בחוק ההסדרים

מאיר פעיל: שנייה, כבוד היושב ראש, אני רוצה לעדכן אותךְ, בסדר? היות שאנחנו נמצאים עם קובי, אני נמצא איתו יום יום בתקשורת שוטפת, אז נשים דברים על דיוקם

מאיר פעיל:  זה לא נבחן בכלל חודשים, אלא רק לפני כשבועיים התבקשנו להתחיל ולבחון את זה

מאיר פעיל:  אנחנו ביקשנו סדר גודל של חודש לראות מה האפשרות ליישם את זה ומה המשמעות של עלויות, ציר זמן והיכולת אחר כך להפיק משם אנרגיה

מאיר פעיל:  וגם אז, במקרה הטוב זה יהיה סדר גודל של 200 מגה וואט בעוד השוק, על פי נגה, צריך סדר גודל של 420 מגה וואט

מאיר פעיל:  כך שמהבחינה הזאת הדברים לא מדויקים ואני כבר אומר לךְ, כנראה שהסיכוי להוציא את האפשרות הזאת אל הפועל הוא קלוש ביותר

דוד מור: קודם כל, גם לכבוד היושב ראש וגם מאיר, השאלות האלה של מה טכנית אפשר זה לא שאלה של חקיקה, זה לא חקיקה וזה החלטות אחר כך אופרטיביות שרשות החשמל ומשרד האנרגיה וכו' יצטרכו לקבל

דוד מור:  מה שלנו חשוב לציין, א', כאמור זה לא נכלל, והדברים כן נדונו, זה לא נכלל בהצעת החוק שהבאנו לוועדה

דוד מור:  חשוב שתדעו

דוד ביטן: אני יודע, ראיתי, אני יודע לקרוא

דוד מור: לא, בסדר, לנו חשוב להגיד את זה

דוד מור:  והדבר השני, שאנחנו נשמח לנהל על זה דיון

דוד מור:  לבקשת הוועדה, אנחנו ננהל על זה דיון בממשלה

דוד ביטן: בסדר, מה שאני אומר לך, שפיגל, דבר מאוד פשוט, אם הממשלה תבטל את ההחלטה - - -     

קרן ברק: איזה החלטה? תסביר

דוד ביטן: יש החלטת ממשלה

קרן ברק: אבל איזה? יש הרבה החלטות ממשלה

מאיר פעיל: על רידינג

דוד ביטן: אם היא תבטל את ההחלטה אני אוכל להכניס את זה לחוק ההסדרים כאן

קרן ברק: תבטל את הרפורמה, זה מה שהוא אומר, נכון? לא על רידינג

דוד ביטן: רגע, שנייה, אני אוכל להכניס את זה לחוק ההסדרים

דוד ביטן:  אם לא, זה לא ייכנס לחוק ההסדרים, זה ייכנס בפיצול של החוק

קרן ברק: ואז מי שרוצה יקים, כן? אתה אמרת, אם אתם יכולים אתם תקימו, נכון? זה מה שאמרת

קרן ברק:  זה מה שהיושב ראש אמר

דוד מור: בהמשך למה שהוא הציע, בעצם בדיון שהממשלה תצטרך לעשות וכל האגפים שהיו היא תבחן את החלופות השונות

דוד ביטן: אמרתי, אני לא אלך נגד הממשלה

דוד ביטן:  יצטרכו לבטל, אם יבטלו הם יקבעו גם בהחלטה מה הם רוצים

דוד ביטן:  הממשלה עשתה את הרפורמה, נכון? והכנסת חוקקה אותה, נכון? זה המצב

דוד ביטן:  לכן במצב הזה אני צריך את ביטול ההחלטה שקיימת היום, ואם לא, אז יהיה לנו מספיק זמן להכניס את זה לפיצול של החוק שיהיה, בחודש יוני נוכל לעשות אותו

דוד ביטן:  עד אז תסיימו את העניין ואז לא תהיה לנו בעיה עם חוק ההסדרים

ורד קירו-זילברמן: נכון, גם אפשר הצעת חוק פרטית

דוד ביטן: בסדר, אבל אנחנו צריכים לברר את זה

דוד ביטן:  לא הצעת חוק פרטית, אי אפשר את הרידינג בהצעת חוק פרטית, זה עניין של הממשלה

ורד קירו-זילברמן: בסדר, אנחנו לא נגד, אנחנו נגד ההליך, זה הכול

דוד ביטן: זה לא שינוי של הרפורמה בכלל

דוד ביטן:  קודם כל הרפורמה ירדה - - -      

קרן ברק: מה זה זה לא שינוי?      

דוד ביטן: לא שינוי של הרפורמה

קרן ברק: זה ביטול הרפורמה

דוד ביטן: הרפורמה ידעה לקחת תחנות כוח שייצרו חשמל והם עושים משהו אחר

דוד ביטן:  נכון להיום הם לא מפריעים לזה, בסופו של דבר גם תחנת רידינג לא תישאר בידי חברת החשמל, זה המצב, לכן זה לא פוגע ברפורמה

קרן ברק: בוודאי שכן, זה נגד הרפורמה

קרן ברק:  אתה לא יכול להגיד שזה לא פוגע ברפורמה, הרפורמה אומרת שהם לא יכולים - - -      

דוד ביטן: לא, הם - - -     

קרן ברק: לא, זה מה שהרפורמה אומרת, שהם לא יכולים יותר להקים פיקרים חדשים או איך שלא תקרא לזה, הם לא יכולים

קרן ברק:  זה מה שהרפורמה אומרת

קרן ברק:  דוד, אתה חייב להבין - - -     

ורד קירו-זילברמן: אתה הקראת את הנוסח?      

דוד ביטן: עכשיו הוא יקריא

קרן ברק: דוד, זה סותר את הרפורמה, שזה יהיה מאוד ברור

דוד ביטן: את מי את מייצגת?      

קרן ברק: מה זאת אומרת?      

דוד ביטן: את מי?      

קרן ברק: את יצרני החשמל הפרטיים

מאיר פעיל: יח"פים

קרן ברק: לא, אבל החוק זה חוק, זה לא את מי אני מייצגת

קרן ברק:  גם מאיר יגיד לך שזה סותר את הרפורמה, הוא פשוט רוצה ש - - -     

דוד ביטן: אז מה את רוצה? אבל אנחנו צריכים לדאוג לתושבי המדינה

מאיר פעיל: למה מה, אני מייצג יח"פים?      

קרן ברק: זה לא משנה, זה סותר את הרפורמה

קרן ברק:  הרפורמה כתובה שחור על גבי לבן, שלא תהיה פה טעות

דוד ביטן: הכול טוב ויפה, אנחנו צריכים לספק חשמל לתושבי המדינה

קרן ברק: אבל זה לא קשור, אתה לא יכול להגיד שזה לא סותר את הרפורמה כשזה כן

דוד ביטן: אמרתי שזה לא סותר את הרפורמה

קרן ברק: זה סותר את הרפורמה

קרן ברק:  או זה משהו אחר, אבל זה סותר את הרפורמה

קרן ברק:  הם לא יכולים לייצר יותר חדשות, הם לא יכולים

קרן ברק:       (היו"ר אליהו ברוכי)     

חסיה דרורי: שאלה בבקשה

אליהו ברוכי: תציג את עצמך, בבקשה

חסיה דרורי: עמיחי דרורי ממרכז השלטון המקומי

חסיה דרורי:  שאלה למנכ"ל חברת חשמל ממרכז השלטון המקומי

חסיה דרורי:  ציינת שאתם מעוניינים לבטל את נתיב האור

חסיה דרורי:  נתיב האור, תקנו אותי אם אני טועה, זה פשוט לא היה בחומר, אני לא מכיר את זה, זה תכנית חינוכית להבנתנו - - -     

מאיר פעיל: לא, יש גם נתיב אור תכנית חינוכית, שהיא אות ומופת של חברת החשמל בכל מה שנוגע לתרומה ציבורית, זה לא זה

חסיה דרורי: טוב, זה מה שרציתי לוודא

דוד מור: נתיב האור, שתכיר, סתם אם שאלת, במסגרת הרפורמה במשק החשמל אחת הפשרות או התוצאות שהיו זה שבעצם נתנו, חברת בת של חברת חשמל הקימה שתי תחנות כוח במתחם בחדרה, שתי תחנות חדשות

דוד מור:  מדובר בחברת בת

דוד מור:  כאמור אנחנו נצטרך לבחון את זה בתוך הממשלה, לגבש עמדה

דוד מור:  חברת חשמל, מה שמאיר מציג זה שהיא מבקשת לבטל את חברת הבת הזאת ובעצם לעשות את זה כחברת האם

דוד מור:  אין לזה קשר לתכנית החינוכית

אליהו ברוכי: טוב, מי מקריא?     

יפעת גורדון: אני אקריא

יפעת גורדון:  אנחנו מדברים על פרק י"ב, אנרגיה, סעיף 50 בהצעת חוק התכנית הכלכלית

פרק י"ב: אנחנו מוסיפים לגבי מכירה לבעל רישיון רק כדי להבהיר שמדובר בפעולת המכירה ולא בפעולת הייצור, שלא יהיו אי הבנות

פרק י"ב:  זה מובא גם בדברי ההסבר להצעת החוק, אבל הכנסנו את זה גם לנוסח

ורד קירו-זילברמן: זאת אומרת רישיון הספקה, זה הפטור? או פעולת ההספקה?      

יפעת גורדון: זה רישיון הספקה, אבל בגלל שכל הסעיף מנוסח בלי המילה רישיון אנחנו משאירים את זה עם המילה הספקה, אבל הכוונה היא לרישיון הספקה

ורד קירו-זילברמן: אז תבהירי לפרוטוקול אם אתם לא רוצים לשנות את הניסוח

יפעת גורדון: כן, אז הכוונה היא לרישיון הספקה

דוד מור: אני אוסיף עוד איזה הבהרה למה שהציגה, שהיה לנו בדיון עם הייעוץ המשפטי לוועדה שהסיום של רישיון הספקה לגבי מכירת החשמל לבעל רישיון, או הנוסח המדויק שהיא הציגה, נועד להבהיר שהפטור הזה הוא רק לחשמל שנמכר לבעל רישיון, בדיוק אותו חשמל שנמכר לבעל רישיון, וזה לא שמספיק שמכרת חלק מהחשמל שלך לבעל רישיון ועכשיו אתה יכול למכור אותו גם כמספק ללקוחות קצה

יפעת גורדון: אני ממשיכה

יפעת גורדון:           אנחנו מוסיפים פה לנוסח גם הבהרה, פטור לפי פסקת משנה זו יינתן רק לעניין הספקה

יפעת גורדון:  גם כאן אנחנו מדברים רק על פטור מרישיון הספקה

ורד קירו-זילברמן: לנו אין הערות

אליהו ברוכי: תודה רבה, הישיבה נעולה

אליהו ברוכי:  היא אמרה שאין הערות

אליהו ברוכי:  למישהו יש הערות?      

ורד קירו-זילברמן: עידו, נציג האוצר

קרן ברק: אבל הצבעתם?      

אליהו ברוכי: אנחנו לא מצביעים

ורד קירו-זילברמן: אין הצבעות כרגע

ורד קירו-זילברמן:  נציג האוצר הסביר וחבר הכנסת יו"ר הוועדה ביקש התייחסויות

אליהו ברוכי: אין התייחסויות?     

ורד קירו-זילברמן: לנו אין

אליהו ברוכי: תודה רבה

אליהו ברוכי:  הישיבה נעולה

מאיר פעיל: לא, חכה, אנחנו ביקשנו עוד משהו, הנושא של כניסה לחצרים

קרן ברק: אבל היא שאלה אם יש לך הערות

מאיר פעיל: לא הערות, אני מדבר על משהו נוסף

ורד קירו-זילברמן: הערות לנוסח שהונח בפני הוועדה

מאיר פעיל: לא, אמרת שאתה נועל את הישיבה, אבל אנחנו ביקשנו גם את הנושא של כניסה לחצרים

אליהו ברוכי: הישיבה מחודשת

אליהו ברוכי:  בבקשה, מה הנושא?      

מאיר פעיל: ביקשנו להכניס לחוק משק הגז ומשק הנפט - - -     

ורד קירו-זילברמן: הגז, זה לא חוק - - -     

מאיר פעיל: אני יודע, אם תקשיבי שנייה

ורד קירו-זילברמן: שוב אני חוזרת על ההערה

מאיר פעיל: אני יודע, שמעתי

מאיר פעיל:  אני אומר עוד פעם, ביקשנו שגם לחברת החשמל ייתנו אפשרות להיכנס לחצרים כדי לבצע עבודות תשתית בדיוק במתכונת שמאושרת למי שמבצע עבודות תשתית בנפט ובגז, משום שהעובדה שהבירוקרטיה ומשך הזמן שאנחנו נדרשים להשחית כדי לקבל את האישור להיכנס לחצרים ולבצע עבודות לטובת הציבור במדינת ישראל, הוא הופך את המשימה הזאת כמעט לבלתי אפשרית, נשרכת על פני זמן רב ומי שיוצא נפסד מכך זה הציבור הרחב

מאיר פעיל:       היות שבחוק יש מתכונת שמאפשרת לחברות שמכניסות תשתית גז ונפט בתוך חצרים פרטיים לעשות את זה בצורה הרבה יותר יעילה והרבה יותר פשוטה אנחנו מבקשים שזה יחול גם על חברת החשמל

אליהו ברוכי: זה לא הנושא פה

מאיר פעיל: בסדר, אנחנו העברנו את זה על בסיס מה שאת אמרת, תבדקי

מאיר פעיל:  אני רוצה שהדבר הזה ייבחן

ורד קירו-זילברמן:   קודם כל אני אבדוק אם ההליך הזה תקין

רומי קאופמן: אני יכולה להגיב על זה? הדבר הזה נבחן במסגרת חוק ההסדרים, במסגרת הבחינה הממשלתית שעשינו, יש היום הסדר של כניסה למקרקעין בחוק משק החשמל

רומי קאופמן:  אני מבינה שזה הסדר שהוא מקשה עליכם ואנחנו מבינים את זה, יש המון המון פעולות שחברת החשמל צריכה ויכולה לעשות בתוך מקרקעין, אבל צריך להבין שבדבר הזה טמונה פגיעה מאוד משמעותית בזכויות קניין של בעלי מקרקעין ולכן צריך לבחון כל פעולה ופעולה ולראות האם אפשר לעשות את זה בהודעה מראש, בהסכמה

רומי קאופמן:       כל אחת מהפעולות צריכה להיבחן, זו בחינה שהיא משמעותית והיא לוקחת זמן ואנחנו מוכנים לעשות אותה, אבל זה לא היה בשל במסגרת חוק ההסדרים וזאת הסיבה שזה גם לא הגיע לשולחן הכנסת וגם במסגרת החלטות הממשלה שהתקבלו

רומי קאופמן:  בשלב הזה אנחנו חושבים שזה פשוט לא בשל לדון בזה

אליהו ברוכי: זה לא בשל כי זה - - -     

מאיר פעיל: אבל אני רוצה להתייחס

מאיר פעיל:  מדוע להמציא את הגלגל מחדש?      

אליהו ברוכי: מה שהוא מבקש לעשות, מה שיש לגז הוא רוצה - - -     

מאיר פעיל: בתשתיות של גז ובתשתיות של נפט, שזה צינורות, אנחנו בסך הכול שמים כבלים ורוצים לגרום לכך שהמשק יוכל לתפקד בצורה טובה יותר ולהתפתח מהר יותר ושאנשים לא יצטרכו לעמוד חסרי אונים במשך חודשים עד כדי שנים בשביל לקבל תשתית של החשמל

מאיר פעיל:  מה לא ברור כאן? זה לטובת המשק הישראלי

מאיר פעיל:  אם הדבר הזה מותר למי שמתקין צינורות, לא כבלים, כך גם לגבי גז, למה שהדבר הזה לא יהיה תקף גם לגבי חברת החשמל? עם כל הכבוד למשרד המשפטים

רומי קאופמן: יש הבחנות שצריך לעשות בין משק הגז ומשק הנפט ומשק החשמל

רומי קאופמן:  תשתיות של חשמל הן המון פעמים בתוך בינוי צפוף וזה דברים שצריך לתת עליהם את הדעת

מאיר פעיל: לא, לא מדובר בתוך הבינוי, ממש לא בתוך הבינוי, ולא מדובר גם על מבנים משותפים

מאיר פעיל:  ממש לא

רומי קאופמן: לכן צריך לעשות את ההבחנות

מאיר פעיל: בסדר, את לא יודעת

מאיר פעיל:  אוקיי, מאה אחוז

אליהו ברוכי: כשזה יגיע לדיון בעזרת ה' אז תציגו את העמדה בצורה מסודרת, כרגע זה לא לדיון

מאיר פעיל: בסדר, אני רק רציתי להעלות את זה